《奉和幸长安故城未央宫应制》
唐代·赵彦昭

夙驾移天跸，凭轩览汉都。寒烟收紫禁，春色绕黄图。

旧史遗陈迹，前王失霸符。山河寸土尽，宫观尺椽无。

崇高惟在德，壮丽岂为谟。茨室留皇鉴，熏歌盛有虞。

作者简介：[唐]（公元？年至七一四年后不久）字奂然，甘州张掖人。生年不详，约卒于唐玄宗开元二年后不久。少豪迈，风骨秀爽。及进士第，调南部尉。历左台监察御史。中宗时，累迁中书侍郎，同中书门下平章事。睿宗立，出为宋州刺史。后入为吏部侍郎，迁刑部尚书，封耿国公。寻贬江州别驾，卒。彦昭所作诗，《全唐诗录》存一卷，传于世。